कर्नाटकआव तौकते बारहुंखायाव सा 4 सुबुंनि जिउ ख’हा, साह बिथाङा लेंथुमो सावरायमेलआरब सागरनिफ्राय फैनाय बारहुंखा तौकते खौ लानानै गोबां राज्योआव एलार्ट फोसावदों। फारसेथिं जेराव कर्नाटकआव साइक्लननि गेजेराव गोख्रों अखा हानायनि जाहोनाव सा 4 सुबुंनि जिउ ख’हा जायो आरो राज्योआव गासै 73 गामिफोरा बारहुंखायाव ख’हा जादों।साइक्लन तौकतेआ गवा ओनसोलआवबो गोबां ख’हा खालामलाङो। पन्जिआव साइक्लननि गोहोम गोग्लैनाय नुनो मोननाय जादों।थासारिनि सायाव खौरां लानो थाखाय मिरु नखर मन्थ्रि अमित साह बिथाङा मोनसे सावराय जथुम लिंहरो। बे सावराय जथुमआव गुजरात, महाराष्ट्र, दमन-दीउ आरो दादर नगर हवेली राज्यो थामहिनबा मिरुजों खुंजानायनि बिबानगिरिफोरा बाहागो लायो । रबिबारखालि बे बारहुंखाया मुम्बाइ जानानै बारलांनायनि सम्भाबना दं। जायनि थाखाय बिएमसिनि गोबां कभिड बेरामिफोरखौ रैखाथि गोनां जायगायाव दैथाय हरनाय जादों। बारहुंखानि थाखाय गुजरातआवबो हाइ एलार्ट फोसावनाय जादों।खौरां मोन्नाय बायदिब्ला, हादरनि खोला ओनसोलनि दरनै राज्यो केरेला आरो गवानि लैथो सेर ओनसोलाव तौकते बारहुंखानि गोहोमाव गासै साब्रै सुबुंनि जिउ गोमाबाय ।